དེར་བརྟེན།སྔགས་ཀྱི་གཞུང་འདི་སླེབས་ཀྱི་ཡོད་པ་རེད།སྔགས་ཀྱི་གཞུང་དུ་འདི་ལྟར་གསུང་གི་འདུགགལ་ཏེ་སྟོང་པ་ཐབས་ཡོད་ན།།དེ་དེ་སངས་རྒྱས་ཉིད་མི་འགྱུར།།རྒྱུ་མཚན།རྒྱུ་ལས་འབྲས་བུ་གཞན་མེད་ཕྱིར།།དེ་ལ་ཕལ་ཆེར་རྒྱུ་མཚན་འདུགསྟོང་པ་ཉིད་སྒོམ་པ་གཅིག་པུས་སངས་རྒྱས་ཀྱི་གོ་འཕང་ཐོབ་ཐུབ་ཀྱི་མ་རེད།སྟོང་པ་ཉིད་སྒོམ་པ་ལ་ཕྱིན་དྲུག་གི་ཉམས་ལེན་གྱི་རྒྱབ་རྟེན་ཡོད་པ་དེ་ཙམ་གྱིས་ཀྱང་སངས་རྒྱས་ཀྱི་གོ་འཕང་ཐོབ་ཐུབ་ཀྱི་མ་རེད།གང་ཡིན་ཟེར་ན།རྒྱུ་ལས་འབྲས་བུ་གཞན་མེད་ཕྱིར།སངས་རྒྱས་ཀྱི་གོ་འཕང་སྤྲོས་པ་ཐམས་ཅད་ཉེ་བར་ཞི་བའི་དབྱིངས་དེ་ལྟ་བུ་ཞིག་ལ་སླར་མི་རྟག་པའི་ཚུལ་གྱིས་ཉམས་པར་བྱ་ཞེས་པའི་ཆོས་སྐུ་དེ་ལྟ་བུའི་རྒྱུ་ཚོགས་ཤིག་གིས་ཐབས་ཀྱི་རྣམ་པ་ཀུན་དང་ལྡན་པའི་སྟོང་ཉིད་སྒོམ་པ་ཡིན་པས་ཡོང་གི་ཡོད།ཡིན་ནའང་།དེ་ལྟ་བུའི་ལམ་སྒོམ་པ་དེས་ཡེ་ཤེས་ཆོས་སྐུ་དང་རྗེས་སུ་མཐུན་པའི་འཕགས་པའི་མཉམ་གཞག་གི་བློ་དེ་དག་ཆོོས་སྐུ་དང་རྗེས་སུ་མཐུན་པའི་ལམ་ཞིག་ཡོང་གི་འདུག།གཟུགས་སྐུ་དང་རྗེས་སུ་མཐུན་པ་ཞིག་ཡོང་གི་མི་འདུག་ཅེས་གསུང་གི་ཡོད་པ་རེད།སངས་རྒྱས་ཀྱི་ས་དེ་སྐུ་བཞིའི་བདག་ཉིད་དང་།མདོར་ན་ཆོས་གཟུགས་ཀྱི་སྐུ་གཉིས་རང་དོན་ཆོས་སྐུ་དང་གཞན་དོན་གཟུགས་སྐུ་ཡི་སྐུ་དམ་པ་གཉིས་ལྡན་ཞིག་ཡིན་པས་དེའི་རྒྱུ་ཚོགས་དེ་ཡང་ཆོས་སྐུ་སྒྲུབ་བྱེད་ཀྱི་རྒྱུ་ཚོགས་འཕགས་པའི་མཉམ་བཞག་ཡོད་པ་བཞིན་གཟུགས་སྐུ་སྒྲུབ་བྱེད་ཀྱི་རྒྱུ་ཞིག་དགོས་ཀྱི་རེད།ཆོས་སྐུ་སྒྲུབ་པ་ལ་ཁོ་རང་གི་རྗེས་སུ་མཐུན་པའི་རྒྱུ་ཞིག་དགོས་ཀྱི་ཡོད་པ་དང་།གཟུགས་སྐུ་སྒྲུབ་པ་ལ་དེ་ལྟ་བུའི་རྒྱུ་མི་དགོས་པའི་རྒྱུ་མཚན་བཤད་ཐུབ་པ་མི་འདུག